અધિક કલેક્ટર પરિમલ પંડ્યાએ જણાવ્યું હતું કે, દર 3 મહિને બેન્કોની વિવિધ યોજનાઓ હેઠળ અપાતી લોન અને અન્ય કામગીરીની સમીક્ષા કરાય છે જે મુજબ મંગળવારે જિલ્લાની વિવિધ બેન્કોના કન્ટ્રોલરની બેઠક યોજાઇ હતી. જેમાં સ્ટેટ બેન્ક ઓફ ઇન્ડિયાની પડધરી, વીંછિયા અને લોધિકામાં લોનની પેન્ડિંગ અરજીઓ બેથી અઢી માસ બાદ પણ નિકાલ ન કરાતો હોવાનું ધ્યાનમાં આવતા તમામ બ્રાન્ચના અધિકારીઓને પેન્ડિંગ અરજીનો નિકાલ કરવા આદેશ કરાયો છે. આ બેન્કોમાં અલગ-અલગ યોજના હેઠળ લોન માટેની અરજીઓ પેન્ડિંગ હતી.